
LES 4 – WERKKAART MEMO

Aktiwiteit 1: Jou onderwyser sal ‘n artikel oor ‘n inisiatief wat tans in Suid-Afrika aan die gang is aan jou groep toeken. Lees die artikel en beantwoord die vrae wat volg.
ARTIKEL A: GIRLCODE
1. Wat is die naam van die inisiatief?
	GirlCode



2. Watter mensereg het die inisiatief ten doel om te beskerm en te handhaaf?
	Vroueregte



3. Verduidelik hoe hulle hierdie mensereg beskerm en handhaaf. 
	Hulle bemagtig jong vroue om te vorder in nywerhede en loopbane wat tipies deur mans oorheers word. Hulle doen dit deur werkswinkels en vakansiewerk aan te bied om tegnologiese en koderingsvaardighede te leer. 



4. Dink jy hierdie inisiatief is doeltreffend in Suid-Afrika? 
	Ja - vroue is dikwels die slagoffers van geslagsgebaseerde diskriminasie en dit is 'n groeiende probleem. Ons moet dringend vroue se regte op verskillende maniere aanspreek.



ARTIKEL B: DIGNIFY AFRIKA
1. Wat is die naam van die inisiatief?
	Digify Afrika



2. Watter mensereg het die inisiatief ten doel om te beskerm en te handhaaf?
	Gelykheid 





3. Verduidelik hoe hulle hierdie mensereg beskerm en handhaaf. 
	Hulle gee jongmense uit voorheenbenadeelde agtergronde die geleentheid om deel te neem aan 'n tien weke digitale vaardigheidsontwikkelingskamp, genaamd DigifyPro, waar hul die jeug voorberei vir 'n loopbaan in digitale bemarking. Dit gee hulle geleenthede wat hul dalk nie voorheen ontvang het nie. 



4. Dink jy hierdie inisiatief is doeltreffend in Suid-Afrika? 
	Ja - met inagneming van SA se verlede (apartheid en geskiedenis van ongelykheid) wat benadeelde jeug bevorder deur hulle te help om vaardighede te bou wat eendag as grondslag vir 'n loopbaan sal dien, is noodsaaklik. Dit skep lewenslange geleenthede. 



ARTIKEL C: THE STREET STORE
1. Wat is die naam van die inisiatief?
	The Street Store / Die Straatwinkel



2. Watter mensereg het die inisiatief ten doel om te beskerm en te handhaaf?
	Waardigheid 



3. Verduidelik hoe hulle hierdie mensereg beskerm en handhaaf. 
	Een van die belangrikste aspekte van The Street Store is dat klere met waardigheid aan haweloses besorg word. Die organisasie verduidelik dat "in plaas daarvan om ou klere aan hul af te smeer, kry die haweloses 'n volle inkopie-ervaring waar hulle deur die klere kan soek. Ons sal hulle help om 'n uitrusting te vind waarvan hulle hou, dit toedraai en siedaar!" Straatmense hoef dus nie te voel asof hul uitdeelstukke kry nie, maar hulle word as waardige burgers, met die nodige respek, behandel.



4. Dink jy hierdie inisiatief is doeltreffend in Suid-Afrika? 
	Ja - ons het baie mense wat op straat in Suid-Afrika woon wat dalk nie waardig voel nie. Hulle lewensomstandighede is nie voldoende nie en hul kan dikwels nie kos en klere bekostig nie. 





ARTIKEL D: DIE SWART MAMBAS
1. Wat is die naam van die inisiatief?
	The Black Mambas / Die Swart Mambas



2. Watter mensereg het die inisiatief ten doel om te beskerm en te handhaaf?
	‘n Veilige en volhoubare omgewing



3. Verduidelik hoe hulle hierdie mensereg beskerm en handhaaf. 
	Hulle beskerm die omgewing deur verskeie take te verrig; soos intensiewe strik soektogte, waar hulle soek na die strikke wat stropers in die bos opgerig het vir diere om vasgevang te word en uiteindelik te sterf.



4. Dink jy hierdie inisiatief is doeltreffend in Suid-Afrika? 
	Ja - teenstropery is van groot belang in SA omdat ons kosbare wild, soos die Groot Vyf, het. 



ARTIKEL E: DIE URI
1. Wat is die naam van die inisiatief?
	United Religious Initiative / URI



2. Watter mensereg het die inisiatief ten doel om te beskerm en te handhaaf?
	Godsdienstige vryheid



3. Verduidelik hoe hulle hierdie mensereg beskerm en handhaaf. 
	Die organisasie bewerkstellig vrede en geregtigheid deur mense te betrek om godsdienstige en kulturele verskille te oorbrug en saam te werk ten goede van hul gemeenskappe en die wêreld in geheel.





4. Dink jy hierdie inisiatief is doeltreffend in Suid-Afrika? 
	Ja - met die geskiedenis van onderdrukking in ons land, het ons inisiatiewe soos hierdie nodig om verskille in kultuur en godsdiens te bevorder. 

Aktiwiteit 2: Informele Assessering

Mensehandel is 'n skending van menseregte. Elke burger het 'n rol om te speel en 'n bydrae om te lewer om hierdie menseregtediskriminasie uit te daag. 
Jou paragraaf behoort die volgende in te sluit:
· Verduidelik die term "mensehandel". 							   (2)
Die onwettige vervoer van mense ✔ oor plaaslike en internasionale grense. ✔


· Bespreek TWEE maniere waarop mensehandel die slagoffer emosioneel kan beïnvloed.
                                                                                                                                       (2x2)(4) 

Enige TWEE van die onderstaande of enige ander relevante antwoorde vir TWEE punte elk
(d.w.s. EEN punt vir 'n stelling/feit/opinie en EEN punt vir 'n motivering)

· Trauma van die gebeurtenis kan lei tot verskeie geestesversteurings, soos post-traumatiese stresversteuring (PTSV) of depressie. ✔ Dit kan verdere langtermynprobleme vir die persoon se gesondheid tot gevolg hê. ✔
· Die stres wat deur die ervaring veroorsaak word, kan tot verhoogde angs lei wat daartoe lei dat die persoon voortdurend vir hul eie lewe of vir hul gesin se lewens vrees. ✔ Dit sal verhoed dat hulle emosioneel ontwikkel soos hulle moet. ✔


· Bespreek EEN manier waarop mensehandel die slagoffer fisies kan beïnvloed.        (1x2)(2)

Enige EEN van die onderstaande of enige ander relevante antwoord vir TWEE punte
(d.w.s. EEN punt vir 'n stelling/feit/opinie en EEN punt vir 'n motivering)

Mensehandelslagoffers word nie met enige waardigheid of respek behandel lnie. ✔ As gevolg hiervan is dit moontlik dat hulle geslaan, verkrag of selfs doodgemaak kan word. ✔



· [bookmark: _Hlk68082263]Beveel TWEE praktiese strategieë aan wat jou skool kan implementeer om die onderdrukkende en diskriminerende gedrag van mense teen individue te verminder. Dui in elk van die strategieë aan hoe dit die lewens van die slagoffers positief sal verander. (2x2)(4)


Enige TWEE van die onderstaande of enige ander relevante antwoorde vir TWEE punte elk
(d.w.s. EEN punt vir 'n stelling/feit/opinie en EEN punt vir 'n motivering)

· Rapporteer enige verdagte aktiwiteit ✔ - dit kan lei tot 'n inhegtenisneming / iemand se lewe red. ✔
· Om plakkate op te sit / 'n veldtog te hou ✔ - dit kan bewustheid verhoog en mense help om verdagte gedrag dop te hou. ✔

Nota aan onderwyser: Gebruik hierdie model-antwoord en merkskema om die paragraaf te merk.  Hierdie paragraaf is 'n goeie voorbeeld van iets wat die leerders in 'n eksamen kan verwag.  
                                                                                                                                        [TOTAAL: 12]

Aktiwiteit 3: Refleksie
[bookmark: _heading=h.30j0zll]
Skryf 'n dagboekinskrywing waarin jy oor die volgende vrae nadink: 

Leerders sal verskillende antwoorde op die refleksie hê en daarom is daar geen memo vir hierdie afdeling nie.

1. Wat is die belangrikste les wat ek oor menseregteskendings in hierdie lesreeks geleer het?
	






2. [bookmark: _Hlk68082091]Menseregteskendings kan negatiewe gevolge en ‘n emosionele impak op individue en die samelewing hê. Watter gedrag moet ek verander / wat moet ek anders doen om menseregte in my vriendskapsgroepe en familiekring te bevorder?

